钦定古今图书集成/历象汇编/庶征典/第060卷 > 《观象玩占》 > 《八节八方风占》
## 钦定古今图书集成/历象汇编/庶征典/第060卷 > 《观象玩占》 > 《八节八方风占》

立春正月节，其日清明，有云，岁热，阴则旱，虫伤禾豆；
风从《干》来，暴霜杀物，谷卒贵；坎来，多寒，边兵内侵；艮
来，五谷熟；震来，气泄，物不成；巽来，多风，虫生；离来，旱
伤物；坤来，春寒，六月大水，愁土工；兑来，早霜，兵起；
春分二月中，其日东方有云，青色，岁熟；清明则物不
成。风从《干》来，岁多寒，金铁倍贵；坎来，豆菽不成，民流
疾；艮来，夏不热，米贵一倍；震来，五谷成，亦兼盗贼；巽
来，虫生四月多暴寒；离来，五月，先水后旱；《坤》来，小水，
人多疟疾；《兑》来，春寒八月，有忧有兵。

立夏日，南方有赤云，岁丰；清明，则旱。风从干来，其年
凶饥，夏霜，麦不刈；坎来，多雨，雷不时击物；艮来，山崩
地震，人疫；震来，雷击非时；巽来，大熟；离来，夏禾旱焦；
坤来，万物夭伤；兑来，蝗大作。

夏至日，南方有赤云则熟，清明则旱。风从干来，寒伤
万物；《坎》来，寒暑不时，夏多寒多疾；艮来，山水暴出，虫
伤禾；震来，八月，人多疾，旱潦不时；巽来，风落草木禾
焦；离来，五谷熟；坤来，六月，雨水兵旱；《兑》来，多雨霜；
立秋日，有白云及小雨，则吉；清明则物不成。风从《干》
来，甚寒多雨；《坎》来，冬多阴寒；《艮》来，秋气不和；《震》来，多
暴雨，人不和，草木再荣，秋雨雹；巽来，内兵猝起；离来，
兵戎不利，多旱；坤来，五谷大熟；兑来，兵起将行，
秋分日西多白云，吉，清明则物不成；风从干来，人多
相掠；坎来，多水；艮来，十二月多阴寒；震来，人疫，再花
不实；巽来，十月多风；离来，兵动，国南七百里；坤来，土
工兴作；兑来，五谷大收。

立冬日，清明，小寒，人君吉，天下喜。风从《干》来，君令行，
天下安；坎来，冬寒，杀走兽；艮来，地气泄，人多病；震来，
行人不安居，多寒；巽来，冬温，明年夏旱，有雷，蛰出；离
来，明年五月大疫；坤来，水泛溢，鱼盐倍多；兑来，妖言
为幻，兵在山泽。

冬至日有云，雪寒，明年大丰；清明，则物不成。风从干
来，强国忧，多寒；坎来，岁美人安；艮来，正月多阴；震来，
雷发，大雨作；巽来，百虫害物；离来，冬温，乳母多死，水
旱人疫；坤来，虫伤禾，多水；《兑》来，明年秋多雨，兵起。
立夏，《巽》卦，王风干来，为一逆，小凶；立春，《艮》卦，王风坤
来，为二逆，兵起。立秋，《坤》卦，王风艮来，为三逆，谷不实；
立冬，乾卦，王风巽来，为四逆，人去其乡。秋分，《兑》卦，王
风震来，为五逆，带刀入市。冬至，坎卦，王风离来，为六
逆，人民溃散。夏至，离卦，王风坎来，为七逆，臣子为乱。
春分，《震》卦，王风兑来，为八逆，殿上有刺客。以上逆风，
若带刑杀、昏寒，日色白浊，大凶。